वर्ष 2010 में रितु ने फिल्म निर्माताओं के एक समूह को बनाने के कारे में विचार किया और अपने 7 अन्य मित्रों और पूर्व सहोगियों को अपने साथ मिलाकर ‘काॅमन थ्रेड्स’ की स्थापना की। ‘‘हम सबमें से कोई छायांकन का विशेषज्ञ था तो कोई पटकथा लेखन का, फोटोग्राफी किसी की विशेषता था तो किसी की शूटिंग। लेकिन हम सभी स्वतंत्र फिल्म निर्माताओं के रूप में एक समान संघर्ष और असुरक्षा की भावना से गुजर रहे थे इसीलिये यह नाम ‘काॅमन थ्रेड्स’ अपनाया।’’ अपने संचालन के दूसरे ही वर्ष में ये अपने कारोबार में पांच गुना की वृद्धि करने में सफल रहे हैं और इनका लक्ष्य अगले वर्ष तक इसे दोगुना करना है। इसके अलावा ये वर्ष 2014 की अखिल भारतीय पर्यावरण पत्रकारिता प्रतियोगिता भी अपने नाम कर चुके हैं।